Άντζελα Γκερέκου

Η Άντζελα (Αγγελική) Γκερέκου (Κέρκυρα, 26 Μαρτίου 1959) είναι Ελληνίδα, ηθοποιός και πολιτικός. 

Έχει διατελέσει βουλευτής Κέρκυρας με το ΠΑΣΟΚ (2004-2015), υφυπουργός Πολιτισμού και Αθλητισμού (2014-15) στην κυβέρνηση του Αντώνη Σαμαρά, καθώς και υφυπουργός Πολιτισμού και Τουρισμού (2009-10) στην κυβέρνηση του Γιώργου Παπανδρέου. Επιπλέον διετέλεσε πρόεδρος του Ελληνικού Οργανισμού Τουρισμού (2019-2025).Νέα πρόεδρος του ΕΟΤ η Άντζελα ΓκερέκουΠρώτο Θέμα, 1 Αυγούστου 2019

 Βιογραφία 
Σπούδασε Αρχιτεκτονική στο Πανεπιστήμιο της Ρώμης και υποκριτική στην Ακαδημία Θεατρικών Σπουδών του Λονδίνου, ενώ εντάχθηκε και μαθήτευσε στην ομάδα του Ιταλού σκηνοθέτη Φεντερίκο Φελλίνι. Έχει ασχοληθεί με τον κινηματογράφο, την τηλεόραση και το θέατρο και έχει συνεργαστεί με πολλούς και σημαντικούς Έλληνες σκηνοθέτες. Πρωταγωνίστησε στην ελληνο-βρετανική παραγωγή «Το κορίτσι της Μάνης», η οποία παρουσιάστηκε στο Φεστιβάλ των Καννών. To 1993 παρουσίασε την ελληνική εκδοχή της διεθνούς παραγωγής Παιχνίδια χωρίς σύνορα που προβλήθηκαν από την ΕΤ1. 

Έχει εργασθεί ως αρχιτέκτονας στο Υ.ΠΕ.ΧΩ.Δ.Ε. σε ειδικά προγράμματα για την ανάπλαση υποβαθμισμένων περιοχών της Αθήνας και έχει εκπονήσει μεγάλο αριθμό αρχιτεκτονικών μελετών για την ευρύτερη περιοχή της Κέρκυρας.

Έγινε γνωστή στο τηλεοπτικό κοινό μέσα από το ρόλο της Όλγας Δελή στη σειρά η Πρόβα του νυφικού. Η τελευταία σειρά που έπαιξε στη τηλεόραση πριν ασχοληθεί με την πολιτική ήταν η σειρά Τα παιδιά της Νιόβης. 

Το 1998 έπαιξε στην θεατρική παράσταση "Ήρθες σαν όνειρο" στο θέατρο Ακροπόλ μαζί με τον Τόλη Βοσκόπουλο. 

Επίσης έχει γράψει και στίχους για τραγούδια τα οποία ερμήνευσε ο Τόλης Βοσκόπουλος. 
Όταν ο Τόλης παντρεύτηκε την Άντζελα: Η πρωτοποριακή νύφη και ο γάμος που άφησε εποχή, THE TOC, 19/7/2021

Στην τηλεόραση έχει εμφανιστεί στις σειρές "Στη σκιά τού χρήματος", "Μια γυναίκα από το παρελθόν", "Ο ήχος τής σιωπής", "Τμήμα Ηθών", "Παιχνίδια χωρίς σύνορα", "Τολμηρές Ιστορίες",  "Μαγική Νύχτα", "Η πρόβα του νυφικού", "Ένοχη Αγάπη", "Τα παιδιά της Νιόβης", "Η Γη της Ελιάς".

 Πολιτική 
Εξελέγη για πρώτη φορά βουλευτής Κέρκυρας τού ΠΑΣΟΚ το 2004 (επανεξελέγη το 2007, το 2009 και τον Ιούνιο 2012), ενώ στις 6 Οκτωβρίου τού 2009 τοποθετήθηκε υφυπουργός Πολιτισμού με αρμοδιότητα τον Τουρισμό στην κυβέρνηση του Γιώργου Παπανδρέου. 

Στις 17 Μαΐου 2010 η εφημερίδα Ελευθεροτυπία σε πρωτοσέλιδό της ισχυρίστηκε ότι ο Τόλης Βοσκόπουλος οφείλει εδώ και χρόνια στην ΙΓ' Δ.Ο.Υ. Αθηνών περίπου 5,5 εκατομμύρια ευρώ τα οποία δεν έχει καταβάλει, καθώς και οτι έχει να πληρώσει φόρο εισοδήματος από το 1993. Αυτό είχε ως αποτέλεσμα να παραιτηθεί η σύζυγός του Άντζελα Γκερέκου από υφυπουργός Τουρισμού, επικαλούμενη λόγους ευθιξίας.18-Μαΐου-2010 Άρθρο στο tvxs.gr: "Μετασεισμοί από την παραίτηση Γκερέκου."

Στις 8 Νοεμβρίου 2012 ο Ευάγγελος Βενιζέλος την διέγραψε από την Κοινοβουλευτική Ομάδα του ΠΑΣΟΚ, στην οποία επανεντάχθηκε στις 20 Φεβρουαρίου 2013.ΠαΣοΚ: Επιστρέφουν οι διαγραφέντες Σκανδαλίδης, Κουτσούκος, Κασσής, Γκερέκου

Στις 27 Μαρτίου 2014 ηγήθηκε συνδυασμού στις αυτοδιοικητικές εκλογές για την Περιφέρεια Ιονίων Νήσων. 

Στις 8 Ιανουαρίου 2015 ανακοίνωσε την αποδοχή τής πρότασης να προσχωρήσει στο κόμμα τής Νέας Δημοκρατίας και την υποψηφιότητά της στην περιφέρεια Κέρκυρας με το ίδιο κόμμα, χωρίς να καταφέρει να επανεκλεγεί. 

Την 1η Αυγούστου 2019, ανέλαβε Πρόεδρος του Ελληνικού Οργανισμού Τουρισμού, θέση από την οποία αποχώρησε τον Ιούλιο του 2025.

 Προσωπική ζωή 
Στη συνέντευξη της στο "Κοίτα τι έκανες" με τη Σεμίνα Διγενή δήλωσε ότι είδε για πρώτη φορά τον Τόλη Βοσκόπουλο από κοντά όταν έπαιζε στη παράσταση "Τραγούδα θεατρίνε" μαζί με τον πατέρα της που μόλις είχαν έρθει από την Κέρκυρα. Το 1995 γνώρισε τον Τόλη Βοσκόπουλο στο On the Rocks στην Βάρκιζα, ήταν ένα από τα λίγα άτομα που είχε μπει στο καμαρίνι του. Μετά από ένα χρόνο σχέσης παντρεύτηκαν στις 2 Αυγούστου 1996 στην Κέρκυρα με πολιτικό γάμο. Στις 15 Αυγούστου 2001 απέκτησαν την κόρη τους, τη Μαρία. Με τον Βοσκόπουλο παρέμειναν παντρεμένοι έως τον θάνατό του το 2021.

Παραπομπές 

 Εξωτερικοί σύνδεσμοι 
 Προσωπική ιστοσελίδα
 Βιογραφικό στην ιστοσελίδα του ΠΑΣΟΚ
 Βιογραφικό σημείωμα στην σελίδα του Υπουργείου Πολιτισμού και Τουρισμού 
 Μπαίνει στη βουλή η Άντζελα Γκερέκου 

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Κέρκυρας
Κατηγορία:Έλληνες υφυπουργοί Πολιτισμού και Τουρισμού
Κατηγορία:Έλληνες υφυπουργοί Πολιτισμού και Αθλητισμού
Κατηγορία:Πρόεδροι του Ελληνικού Οργανισμού Τουρισμού
Κατηγορία:Περιφερειακοί Σύμβουλοι ανά την Ελλάδα